b'\n_START_ARTICLE_\nGeorge William Hill\n_START_SECTION_\n\xc5\xbdivljenje in delo\n_START_PARAGRAPH_\nHill je diplomiral leta 1859 na Rutgersovi dr\xc5\xbeavni univerzi New Jerseyja. Od leta 1861 je delal na Pomorskem koledarskem uradu Pomorskega observatorija ZDA (USNO) v Cambridgeu, Massachusetts._NEWLINE_Raziskoval je medsebojne vplive pri gibanju ve\xc4\x8d nebesnih teles, najprej matemati\xc4\x8dno obravnavo problema treh teles, nato problem \xc5\xa1tirih teles pri izra\xc4\x8dunavanju tirov Lune okrog Zemlje, kakor tudi planetov okrog Sonca._NEWLINE_Leta 1894 so ga izvolili za predsednika Ameri\xc5\xa1kega matemati\xc4\x8dnega dru\xc5\xa1tva (AMS), kjer je predsedoval dve leti. V letu 1908 so ga izbrali za \xc4\x8dlana Kraljeve dru\xc5\xbebe v Edinburghu in med drugim tudi za \xc4\x8dlana akademij znanosti v Belgiji (1906), v Kristianiji (1910), na \xc5\xa0vedskem (1913) in v Rimu (1913).\n_START_SECTION_\nPoimenovanja\n_START_PARAGRAPH_\nPo njem se imenuje krater Hill na Luni in asteroid glavnega pasu 1642 Hill.'